Polícia v Dolnom Kubíne vyhlasuje pátranie po 34-ročnom Jozefovi Kožienkovi, ktorý je nezvestný od piatka 2. februára 2024. Menovaný pochádza z Tvrdošína, prechodne však býva v Bratislave. V hlavnom meste odišiel v uvedený dátum z práce a odvtedy nie je jasné, kde sa nachádza.
"Od tejto doby o sebe nepodal žiadnu správu a jeho pobyt ani pohyb nie je známy," doplnila hovorkyňa Krajského riaditeľstva Policajného zboru v Žiline Zuzana Šefčíková.
Popis nezvestnej osoby:
V prípade, že nezvestného Jozefa uvidíte alebo máte akékoľvek informácie o jeho osobe, oznámte ich čo najskôr polícii na bezplatnom telefónnom čísle 158, osobne na ktoromkoľvek útvare Policajného zboru alebo v správe na Facebooku polície.